Document ID: 31998R1488

KOMISSION ASETUS (EY) N:o 1488/98,
annettu 13 päivänä heinäkuuta 1998,
jäsenvaltioiden kalansaalistietojen kirjaamista koskevista yksityiskohtaisista säännöistä annetun asetuksen (ETY) N:o 2807/83 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on viimeksi muutettuna asetuksella (EY) N:o 2635/97 (2), ja erityisesti sen 6 artiklan 8 kohdan,
sekä katsoo, että
komission asetuksessa (ETY) N:o 2807/83 (3), sellaisena kuin se on viimeksi muutettuna asetuksella (EY) N:o 395/98 (4), vahvistetaan jäsenvaltioiden kalansaalistietojen kirjaamista koskevat yksityiskohtaiset säännöt niiden kalansaaliiden osalta, joille on vahvistettu suurin sallittu saalis ja kiintiö,
tiettyjen kalakantojen ja kalakantaryhmien osalta vuodeksi 1998 vahvistettavista suurimmista sallituista saaliista ja niiden pyyntiä koskevista tietyistä edellytyksistä 19 päivänä joulukuuta 1997 asetuksessa (EY) N:o 45/98 (5), sellaisena kuin se on viimeksi muutettuna asetuksella (EY) N:o 783/98 (6), yhteisön pyyntikiintiöiden jakamisesta Grönlannin vesillä vuodeksi 1998 19 päivänä joulukuuta 1997 annetussa asetuksessa (EY) N:o 50/98 (7), sekä laajasti vaeltavien kalakantojen suurimmista sallituista saaliista vuodelle 1998, niiden jakamisesta kiintiöinä jäsenvaltioille ja niiden kalastamista koskevista edellytyksistä 19 päivänä joulukuuta 1997 annetussa asetuksessa (EY) N:o 65/98 (8), sellaisena kuin se on muutettuna asetuksella (EY) N:o 1283/98 (9), vahvistetaan vuodeksi 1998 uudet suurimmat sallitut saaliit ja jaetaan nämä suurimmat sallitut saaliit jäsenvaltioiden kesken tiettyjen muiden kalakantojen tai kalakantaryhmien pyynnin rajoittamiseksi,
tämän vuoksi on tarpeen muuttaa asetus (ETY) N:o 2807/83, ja
tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2807/83 seuraavasti:
1. Lisätään liitteessä VII olevaan 1 kohtaan seuraava luettelo:
TAULUKON PAIKKA
;
2. Poistetaan liitteessä VII olevasta 1 kohdasta seuraavat rivit:
TAULUKON PAIKKA
;
3. Lisätään liitteessä VII olevaan 2 kohtaan:
TAULUKON PAIKKA
.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä heinäkuuta 1998.

Labels: 12
18
6